ใจสลายเปิดภาพสุดท้าย ศรีเทวี ซุปตาร์ดังอินเดีย ร่วมงานแต่ง ก่อนลาโลก
(ภาพจากทวิตเตอร์: ศรีเทวี ถ่ายรูปคู่กับลูกสาวคนเล็ก),ทำใจไม่ทันภาพถ่ายสุดท้ายของศรีเทวี ซุปตาร์หญิงคนดังแห่งบอลลีวูด ก่อนเสียชีวิตขณะเดินทางไปร่วมงานแต่งงานหลานชายที่ดูไบ ปิดฉากชีวิตด้วยวัยเพียง 54 ปี,เมื่อ 26 ก.พ.61 เว็บไซต์ metro เผยภาพถ่ายสุดท้าย ของ ศรีเทวี กาปูร์ ซุปเปอร์สตาร์หญิงแสนสวยคนดังแห่งอินเดีย ซึ่งมีชื่อในวงการว่า ,ศรีเทวี, ก่อนเสียชีวิตอย่างกะทันหัน ด้วยวัย 54 ปี เนื่องจากหัวใจวาย เมื่อคืนวันเสาร์ที่ 25 ก.พ.ที่ผ่านมา ขณะไปร่วมงานแต่งงานของหลาน ที่นครมุมไบ สหรัฐอาหรับเอมิเรตส์ จนสร้างความตกตะลึง เสียใจให้แก่ชาวอินเดียและชาวโลกอย่างมาก,ภาพสุดท้ายของศรีเทวี ดาราดังรุ่นใหญ่แห่งวงการอุตสาหกรรมผลิตภาพยนตร์ของอินเดีย บอลลีวูด นั้น เป็นภาพที่เธอสวมชุดส่าหรีสวยมาก ยืนเคียงคู่ถ่ายรูปกับลูกสาวคนเล็ก กุศรี วัย 17 ปี ที่หน้าตาสะสวยไม่แพ้แม่รวมทั้งยังมีภาพที่ศรีเทวี พร้อมด้วยสามี นายบอนีย์ กาปูร์ ผู้ผลิตภาพยนตร์และกุศรี ลูกสาวคนเล็กถ่ายรูปร่วมกับแขกเหรื่อที่มางานแต่งงานของหลานชาย โมฮิต มาร์วาห์ ซึ่งเป็นนักแสดงเช่นกัน ส่วนสาเหตุที่ฌานวี บุตรสาวคนโตวัย 20 ของศรีเทวีและบอนีย์ กานปูร์ ไม่ได้เดินทางมาร่วมในงานแต่งครั้งนี้ที่นครดูไบ เนื่องจากเธอติดถ่ายหนังเรื่องใหม่อยู่,ขณะเดียวกัน สื่อต่างประเทศรายงานว่าการจากไปอย่างกะทันหันของศรีเทวี ทำให้วงการบอลลีวูด ดารานักแสดงชาวอินเดีย ตลอดจนแฟนหนัง ต่างรู้สึกใจสลายที่ต้องสูญเสียเธอไป ขณะที่มีฝูงชนจำนวนมากมาชุมนุมกันที่ด้านนอกบ้านพักของศรีเทวีที่นครมุมไบ หลังจากทราบข่าวร้าย ศรีเทวีเสียชีวิตแล้ว,ส่วนนายกรัฐมนตรีนเรนทรา โมดี แห่งอินเดียได้แสดงความเสียใจต่อการเสียชีวิตของศรีเดวี และ ปริยันกา โชปรา ดาราหญิงบอลลีวูดชื่อดังได้ทวีตข้อความว่า ฉันพูดไม่ออก ขอแสดงความเสียใจกับทุกที่รัก#Sridevi มันเป็นวันที่หม่นหมอง RIP ทั้งนี้ ศรีเทวี เข้าสู่วงการแสดงภาพยนตร์ตั้งแต่อายุเพียง 4 ขวบ โดยตลอดระยะเวลานับ 5 ทศวรรษที่ผ่านมา เธอมีผลงานการแสดงภาพยนตร์เกือบ 300 เรื่อง และเป็นซุปเปอร์สตาร์คนดังแห่งบอลลีวูดที่ครองใจแฟนหนังมาตลอดระยะเวลาที่เธอโลดแล่นอยู่ในวงการบันเทิง
ทำใจไม่ทันภาพถ่ายสุดท้ายของศรีเทวี ซุปตาร์หญิงคนดังแห่งบอลลีวูด ก่อนเสียชีวิต ขณะเดินทางไปร่วมงานแต่งงานหลานชายที่ดูไบ ปิดฉากชีวิตด้วยวัยเพียง 54 ปี 
ศรีเดวี,ศรีเทวี,ศรีเดวี กาปูร์,ศรีเดวี เสียชีวิต,ซุปเปอร์สตาร์อินเดีย